VGI บวกสวนตลาด! หลังยืนหนึ่งทะยานเข้า SET50
VGI บวกสวนตลาด! หลังยืนหนึ่งทะยานเข้า SET50
VGI บวกสวนตลาด! หลังยืนหนึ่งทะยานเข้า SET50
19 ธ.ค. 2562

ผู้สื่อข่าวรายงานว่า ราคาหุ้น บริษัท วีจีไอ จำกัด (มหาชน) หรือ VGI ล่าสุด ณ เวลา 10.21 น. อยู่ที่ระดับ 9.65 บาท หรือ 0.35 บาท หรือ 3.76% ด้วยมูลค่าการซื้อขาย 51.98 ล้านบาท
โดยราคาหุ้นปรับตัวขึ้นสวนภาวะตลาด หลังจาก ตลาดหลักทรัพย์แห่งประเทศไทย (ตลท.) ประกาศรายชื่อหลักทรัพย์ที่ใช้สำหรับคำนวณดัชนี SET50 ดัชนี SET100 ดัชนี sSET ดัชนี SETCLMV ดัชนี SETHD และดัชนี SETTHSI ในช่วงครึ่งปีแรกของปี 2563 (1 มกราคม – 30 มิถุนายน) โดยดัชนี SET50 มีหลักทรัพย์เข้าใหม่ 1 หลักทรัพย์ ประกอบด้วย บริษัท  วีจีไอ จำกัด (มหาชน) หรือ VGI
ทั้งนี้การเข้าคำนวณใน SET50 ถือว่าเป็นปัจจัยบวกเนื่องจากหุ้นในกลุ่มดังกล่าวถือเป็นหุ้นพื้นฐานดี และมีสภาพคล่องสม่ำเสมอ หุ้นที่ถูกนำเข้าคำนวณในดัชนี SET50 หรือ SET100 จึงถือว่าเป็นหุ้นที่ถูกคัดกรองจากตลท.ส่งผลให้หุ้นในกลุ่มดังกล่าวจะเป็นเป้าหมายกับนักลงทุน ทั้งสถาบัน ต่างชาติ มากขึ้น